b'\n_START_ARTICLE_\nPaul Carl Ernst Wilhelm Philipp von der Pahlen\n_START_SECTION_\n\xc5\xbdivljenje\n_START_PARAGRAPH_\nLeta 1782 je vstopil v voja\xc5\xa1ko slu\xc5\xbebo; leta 1790 je bil kot stotnik preme\xc5\xa1\xc4\x8den v Orenbur\xc5\xa1ki dragonski polk. \xc4\x8cez tri leta (1793) je bil preme\xc5\xa1\xc4\x8den kot vi\xc5\xa1ji major v Moskovski karabinjerski polk, s katerim se je udele\xc5\xbeil bojev proti Poljakom leta 1794 ter perzijske kampanje leta 1796. _NEWLINE_12. novembra 1797 je bil preme\xc5\xa1\xc4\x8den k Leib kirasirjem v Gardni korpus. 28. julija naslednjega leta je bil povi\xc5\xa1an v polkovnika in 11. marca 1800 v generalmajorja. 14. septembra 1800 je bil imenovan za poveljnika Izjumskega huzarskega polka. _NEWLINE_Kot sin enega glavnih pu\xc4\x8distov 11. marca 1801 je bil 28. julija 1803 odpu\xc5\xa1\xc4\x8den iz voja\xc5\xa1ke slu\xc5\xbebe. 30. avgusta 1808 pa je bil imenovan za poveljnika Derptskega dragonskega polka, s katerim se je udele\xc5\xbeil rusko-tur\xc5\xa1ke vojne leta 1806-12. Za zasluge med patriotsko vojno leta 1812 ter poznej\xc5\xa1imi tujimi kampanji je bil 20. decembra 1815 je bil povi\xc5\xa1an v generalporo\xc4\x8dnika. Leta 1815 se je udele\xc5\xbeil kampanje v Nem\xc4\x8diji in sicer kot poveljnik 2. konjeni\xc5\xa1ko-lovske divizije. 26. februarja 1827 pa je bil imenovan za poveljnika 2. rezervnega za\xc4\x8dasnega konjeni\xc5\xa1kega korpusa. _NEWLINE_22. septembra 1820 je bil imenovan za poveljnika 2. pehotnega korpusa in 3. maja 1831 za poveljnika konjenice rezervne vojske. 25. junija 1828 je bil povi\xc5\xa1an v generala konjenice.'